​​​​​​​पॉलिटिकल एंट्री से पहले तमिलनाडु की पदयात्रा का प्लान
Thalapathy Vijay's Career Shift: Film Industry to Politics  VMI (विजय मक्कल इयक्कम) के मेंबर्स ने मुलाकात की है। इसके साथ उनके पॉलिटिकल डेब्यू की चर्चा शुरू हो गई है।
साउथ के सुपरस्टार थलापति विजय ने हाल ही में VMI (विजय मक्कल इयक्कम) के मेंबर्स ने मुलाकात की है। इसके साथ उनके पॉलिटिकल डेब्यू की चर्चा शुरू हो गई है।
अब सुनने में आ रहा है कि विजय अपनी पॉलिटिकल एंट्री से पहले पूरे तमिलनाडु की पदयात्रा करेंगे। इतना ही नहीं खबरें तो यहां तक हैं कि अपनी पॉलिटिकल एंट्री के बाद विजय फिल्म इंडस्टी से ब्रेक भी ले सकते हैं।
‘लियो’ की रिलीज से पहले करेंगे पदयात्रा
विजय की अगली फिल्म ‘लियो’ है जो इस साल 19 अक्टूबर को रिलीज होनी है। मीडिया रिपोर्ट्स के मुताबिक विजय ‘लियो’ की रिलीज से पहले तमिलनाडु की पदयात्रा पर जाएंगे। हालांकि, इस मामले पर अभी तक कोई ऑफिशियल अनाउंसमेंट नहीं हुई है।
जून से लग रहे हैं कयास
इससे पहले जून में भी विजय ने तमिलनाडु के सभी 234 निर्वाचन क्षेत्रों से 10वीं और 12वीं कक्षा के टॉपर्स को सुविधा प्रदान की थी। इसी के बाद से उनके पॉलिटिकल डेब्यू के कयास लगाए जा रहे हैं।
‘लियो’ के बाद एक अनटाइटल्ड फिल्म भी है
वर्क फ्रंट की बात करें तो विजय इन दिनों ‘लियो’ की शूटिंग कर रहे हैं। फिल्म में विजय के अलावा संजय दत्त और तृषा भी होंगे। वो शाहरुख खान स्टारर 'जवान' में भी कैमियो रोल में होंगे। इसके बाद वे नवंबर में डायरेक्टर वेंकट प्रभु की अनटाइटल्ड फिल्म पर जुटेंगे। इस प्रोजेक्ट के बाद वो फुल टाइम पॉलिटिक्स में उतर सकते हैं।
तीन साल का ब्रेक भी ले सकते हैं
कुछ रिपोर्ट्स में यह भी कहा गया है कि विजय अपने पॉलिटिकल करियर के लिए फिल्मों से 3 साल का ब्रेक भी ले सकते हैं। इससे पहले इंडिया टुडे की एक रिपोर्ट में कहा गया था कि विजय 2024 में अपनी पॉलिटिकल पार्टी बना सकते हैं और 2026 के चुनाव में हिस्सा भी ले सकते हैं।